CELEX: 62018CA0203
Language: et
Date: 2019-11-21 00:00:00
Title: liidetud kohtuasjas C-203/18 ja C-374/18: Euroopa Kohtu (kolmas koda) 21. novembri 2019. aasta otsus (Oberverwaltungsgericht für das Land Nordrhein-Westfaleni, Landgericht Kölni eelotsusetaotlus - Saksamaa) – Deutsche Post AG, Klaus Leymann versus Land Nordrhein-Westfalen (C-203/18) ja UPS Deutschland Inc. & Co. OHG, DPD Dynamic Parcel Distribution GmbH & Co. KG, Bundesverband Paket & Expresslogistik e.V. versus Deutsche Post AG (C-374/18) (Eelotsusetaotlus – Määrus (EÜ) nr 561/2006 – Maanteevedu – Sotsiaalõigusnormid – Universaalse postiteenuse raames saadetiste kohaletoimetamiseks kasutatavad sõidukid – Erandid – Selliseks kohaletoimetamiseks osaliselt kasutatavad sõidukid – Direktiiv 97/67/EÜ – Artikli 3 lõige 1 – Universaalteenus – Mõiste)

27.1.2020   
            
            
               ET
            
            
               Euroopa Liidu Teataja
            
            
               C 27/4
            
         
      Euroopa Kohtu (kolmas koda) 21. novembri 2019. aasta otsus (Oberverwaltungsgericht für das Land Nordrhein-Westfaleni, Landgericht Kölni eelotsusetaotlus - Saksamaa) – Deutsche Post AG, Klaus Leymann versus Land Nordrhein-Westfalen (C-203/18) ja UPS Deutschland Inc. & Co. OHG, DPD Dynamic Parcel Distribution GmbH & Co. KG, Bundesverband Paket & Expresslogistik e.V. versus Deutsche Post AG (C-374/18)
      (liidetud kohtuasjas C-203/18 ja C-374/18) (1)
      
      (Eelotsusetaotlus - Määrus (EÜ) nr 561/2006 - Maanteevedu - Sotsiaalõigusnormid - Universaalse postiteenuse raames saadetiste kohaletoimetamiseks kasutatavad sõidukid - Erandid - Selliseks kohaletoimetamiseks osaliselt kasutatavad sõidukid - Direktiiv 97/67/EÜ - Artikli 3 lõige 1 - Universaalteenus - Mõiste)
      (2020/C 27/04)
      Kohtumenetluse keel: saksa
      
         Eelotsusetaotluse esitanud kohtud
      
      Oberverwaltungsgericht für das Land Nordrhein-Westfalen, Landgericht Köln
      
         Põhikohtuasja pooled
      
      
         Kaebajad: Deutsche Post AG, Klaus Leymann (C-203/18), UPS Deutschland Inc. & Co. OHG, DPD Dynamic Parcel Distribution GmbH & Co. KG, Bundesverband Paket & Expresslogistik e.V. (C-374/18)
      
         Vastustajad: Land Nordrhein-Westfalen (C-203/18), Deutsche Post AG (C-374/18)
      
         Resolutsioon
      
      
                  1.
               
               
                  Sellist liikmesriigi õigusnormi, nagu on kõne all põhikohtuasjas, mis võtab sõna-sõnalt üle Euroopa Parlamendi ja nõukogu 15. märtsi 2006. aasta määruse (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist ja millega muudetakse nõukogu määrusi (EMÜ) nr 3821/85 ja (EÜ) nr 2135/98 ning tunnistatakse kehtetuks nõukogu määrus (EMÜ) nr 3820/85 (muudetud Euroopa Parlamendi ja nõukogu 4. veebruari 2014. aasta määrusega (EL) nr 165/2014), artikli 13 lõike 1 punkti d osas, milles seda kohaldatakse sõidukitele, mille lubatud täismass on üle 2,8 tonni, kuid alla 3,5 tonni, ja mis seetõttu ei kuulu määruse nr 561/2006, mida on muudetud määrusega nr 165/2014, kohaldamisalasse, tuleb tõlgendada eranditult liidu õiguse alusel, nii nagu Euroopa Kohus on seda tõlgendanud, kui need sätted on selliste sõidukite suhtes riigisisese õigusega vahetult ja tingimusteta kohaldatavaks muudetud.
               
            
                  2.
               
               
                  Määruse nr 561/2006, mida on muudetud määrusega nr 165/2014, artikli 13 lõike 1 punkti d tuleb tõlgendada nii, et selles ette nähtud erand hõlmab üksnes sõidukeid või sõidukite kombinatsioone, mida kasutatakse eranditult konkreetse veo ajal saadetiste kohaletoimetamiseks universaalse postiteenuse raames.
               
            
                  3.
               
               
                  Euroopa Parlamendi ja nõukogu 15. detsembri 1997. aasta direktiivi 97/67/EÜ ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta, mida on muudetud Euroopa Parlamendi ja nõukogu 20. veebruari 2008. aasta direktiiviga 2008/6/EÜ, artikli 3 lõiget 1 tuleb tõlgendada nii, et asjaolu, et koos postisaadetisega osutatakse selliseid lisateenuseid nagu kogumine ajavahemikku kokku leppimata või selles kokku leppides, vanuse kontroll, lunatasu, kuni 31,5 kilogrammi kaaluva saadetise saatmine saaja kulul, järelesaatmise teenus, korraldused kohaletoimetamise ebaõnnestumise korral ning saadetise kohaletoimetamine soovitud päeval ja ajal, takistab järeldamast, et tegemist on selle sätte kohaselt saadetisega „universaalteenuse“ raames ning seega saadetisega, mis määruse nr 561/2006, mida on muudetud määrusega nr 165/2014, artikli 13 lõike 1 punktis d ette nähtud erandi kohaldamiseks toimetatakse kohale „universaalse postiteenuse raames“.
               
            
         (1)  ELT C 231, 2.7.2018.
      
         ELT C 328, 17.9.2018.